આદિવાસી રિવાજ અનુસાર ઘરમાં કોઈ વ્યક્તિનું મૃત્યુ થાય તો શોક રૂપે ઘરમાં જમવાનું બનાવાતુ નથી. આદિવાસીઓના અધિકારોનું હનન થઇ રહ્યું છે. ગુજરાતના મહાન સપૂત સરદાર પટેલ સામે અમારે કોઈ વિરોધ નથી , અમે તો તેમનું સન્માન કરીએ છીએ. અમારો વિરોધ એ છે કે સરકારનો વિકાસનો વિચાર એક તરફી અને આદિવાસીઓની વિરૂદ્ધ છે. આદિવાસીઓની ફરિયાદ છે કે તેમની જમીનો સરદાર સરોવર નર્મદા યોજના કે જેની નજીક સ્ટેચ્યુ ઑફ યુનિટી બન્યું છે તથા આ સાથે સાથે આ વિસ્તારમાં પ્રસ્તાવિત અન્ય પ્રવાસી ગતિવિધિઓ માટે જમીનો લેવામાં આવી રહી છે.